През 1970 г. близо до древното селище започва строежът на Арменската АЕЦ. До централата се образува и ново селище, чието население е било заето основно в построяването на първи (1976 г.) и втори (1980 г.) енергоблок, както и тяхната експлоатация. Чернобилската авария от 1986 г. осуетява плановете за построяването на още два енергоблока. Централата е спряна през 1989 г., поради съображения за сигурност след земетресението в Спитак от 1988 г., но е пусната отново в експлоатация през 1993 г. Днес Арменската АЕЦ произвежда около 30 – 40% от електроенергията в Армения.